
RAPORT

asupra  proiectului de Lege privind aprobarea Ordonanţei de urgenţă 
a Guvernului nr. 14/ 2005 privind modificarea  formularelor pentru declaraţia de avere şi pentru declaraţia de interese
În conformitate cu prevederile art. 89 şi 108 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.14/2005 privind modificarea formularelor pentru declaraţiile de avere şi pentru declaraţiile de interese, trimis cu adresa nr. P.L-.X. 150 din 25 aprilie 2005 şi înregistrat sub nr. 31/ 305  din 25 aprilie 2005.

Comisia pentru administraţie publică,amenajarea teritoriului şi echilibrul ecologic a avizat favorabil, proiectul de lege, cu amendamente, conform adresei  nr. 26/162 din 26 aprilie 2005,  
Comisia pentru drepturile omului, culte şi problemele minorităţilor naţionale cu avizul nr.25/274 din 27. 04.2005, a avizat favorabil proiectul de lege, în forma adoptată de Senat. 

Comisia pentru egalitate de şanse între femei şi bărbaţi a avizat favorabil proiectul de lege,   conform   avizului nr. 45/90 din 26.04.2005.
Consiliul Legislativ  a avizat favorabil proiectul de ordonanţă de urgenţă supusă aprobării, conform avizului nr. 141/24.02.2005.

Ordonanţa de urgenţă a Guvernului nr. 14/2005, supusă aprobării prin prezentul proiect de lege, are ca obiect modificarea formularelor pentru declaraţia de avere şi pentru declaraţia de interese, potrivit recomandărilor Comisiei Europene formulate în Raportul de ţară şi Recomandării XII cuprinsă în Raportul grupului de state împotriva corupţiei al Consiliului Europei ( GRECO ), adoptat la Plenara din 28 iunie -2 iulie 2004 . 

În raport de obiectul şi conţinutul său, ce vizează modificarea unor legi organice,  proiectul de lege face parte din categoria legilor organice.
În conformitate cu prevederile art. 60 din Regulamentul Camerei Deputaţilor, membrii comisiei au examinat proiectul de lege şi ordonanţa de urgenţă supusă aprobării în şedinţa din  4 mai 2005.

La lucrările comisiei au participat, în conformitate cu prevederile art. 51 şi 52 din Regulamentul  Camerei Deputaţilor,  în calitate de invitaţi, doamna Monica Luisa Macovei, ministrul justiţiei şi domnul Ionel Didea, director în cadrul Ministerului Justiţiei. 

La acest proiect de lege  s-au formulat amendamente în scris de către Grupul parlamentar al          P.P. R.M. şi de  Comisia pentru administraţie publică, amenajarea teritoriului şi echilibrul ecologic. 
La dezbaterea acestui proiect de lege din totalul de 23 de membri ai Comisiei juridice au fost prezenţi 18 deputaţi.

Raportul Comisiei a fost adoptat cu majoritatea voturilor celor prezenţi (11 voturi pentru şi 7 împotrivă).



Proiectul de lege a   fost  dezbătut şi adoptat de Senat, în calitate de primă Cameră sesizată, în şedinţa din  20 aprilie 2005.
Potrivit prevederilor art. 75 din Constituţia României, republicată, şi  ale art.86 alin. (3) pct. 2  lit. f) din Regulamentul Camerei Deputaţilor, competenţa decizională, în cazul acestui proiect de lege, aparţine  Camerei Deputaţilor.
                 În urma dezbaterilor, Comisia propune spre dezbatere şi adoptare  plenului Camerei Deputaţilor proiectul de Lege privind aprobarea Ordonanţei de urgenţă a Guvernului nr.14/2005 privind modificarea formularelor pentru declaraţiile de avere şi declaraţiile de interese, cu amendamentele admise, care sunt redate în Anexa nr.1. Amendamentele  respinse sunt redate în Anexa nr.2.
Anexa nr.1
AMENDAMENTE ADMISE:
	Nr.

Crt
	Text  ordonanţă
	Text Senat
	Text propus de Comisie (autorul amendamentului)
	Motivarea amendamentelor propuse

	1.
	
	Titlul Legii:

Lege pentru aprobarea Ordonanţei de urgenţă a Guvernului nr.14/2005 privind modificarea formularelor pentru declaraţia de avere şi pentru declaraţia de interese.

	      Text nemodificat.
	

	2.
	
	       ARTICOL UNIC.- Se aprobă Ordonanţa de urgenţă a Guvernului nr.14 din 3 martie 2005 privind modificarea formularelor pentru declaraţia de avere şi pentru declaraţia de interese, publicată în Monitorul Oficial al României, Partea I, nr.200 din 9 martie 2005, cu următoarele modificări şi completări:


	        ARTICOL UNIC.- Se aprobă Ordonanţa de urgenţă a Guvernului nr.14 din 3 martie 2005 privind modificarea formularelor pentru declaraţia de avere şi pentru declaraţia de interese, publicată în Monitorul Oficial al României, Partea I, nr.200 din 9 martie 2005.
      Autori: Comisia juridică şi Comisia pentru administraţie publică.
	      Pentru respectarea normelor de tehnică legislativă, avându-se în vedere faptul că modificările propuse prin proiectul de lege adoptat de Senat au fost respinse.

	3.
	Titlul ordonanţei
     Ordonanţa de urgenţă privind modificarea formularelor pentru declaraţia de avere şi pentru declaraţia de interese
	____________
	       Text nemodificat.
	

	4.
	      Art.I. -  Anexa la Legea nr.115/1996 pentru declararea şi controlul averii demnitarilor, magistraţilor, a unor persoane cu funcţii de conducere şi de control şi a funcţionarilor publici, publicată în Monitorul  Oficial al României , Partea I, nr.263 din 28 octombrie 1996, cu modificările şi completările ulterioare, se modifică şi se înlocuieşte cu anexa nr.1 care face parte integrantă din prezenta ordonanţă de urgenţă.

	_____________
	      Text nemodificat.
	

	5.
	      Art.II. – Alineatul (2) al  articolului 111 al capitolului VI „Dispoziţii comune” al titlului IV  „Conflictul de interese şi regimul incompatibilităţilor în exercitarea demnităţilor publice şi funcţiilor publice” din cartea I  „Reglementări generale pentru prevenirea şi combaterea corupţiei” din Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, publicată în Monitorul Oficial al României, Partea I, nr.279 din 21 aprilie 2003, cu modificările şi completările ulterioare, se modifică şi va avea  următorul cuprins:
      „(2) Funcţiile şi activităţile care se includ în declaraţia de interese sunt:
     a) calitatea de asociat sau acţionar la societăţile comerciale, companii/societăţi naţionale, instituţii de credit, grupuri de interes economic, precum şi membru în asociaţii, fundaţii sau alte organizaţii neguvernamentale;

      b) funcţia de membru în organele de  conducere, administrare şi control ale societăţilor comerciale, regiilor autonome, companiilor/societăţilor naţionale, instituţiilor de credit, grupurilor de  interes economic, asociaţiilor sau fundaţiilor sau al altor organizaţii neguvernamentale;
     c) calitatea de membru în cadrul asociaţiilor profesionale şi /sau sindicale;

     d)  calitatea de membru în organele de conducere, administrare şi control, retribuite sau neretribuite, deţinute în cadrul partidelor politice, funcţia deţinută şi denumirea partidului politic”.


	      1.
La articolul II, după litera d) a alineatului (2)  al articolului 111 din Capitolul VI al Titlului IV din Cartea I din Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, se introduce o literă nouă, lit.e), cu următorul cuprins:



„e)
consilierii de la cabinetele demnitarilor din administraţia publică centrală.”


	     Art. - Text nemodificat.

1. – Se elimină.
       Autori: deputat Petre Ungureanu şi Comisia pentru administraţie publică. 

	    Prin eliminarea pct.1 introdus la  Senat, se menţine textul  iniţial al art.II din O.U.G. nr.14/2005.

	6.
	      Art.III. – Formularul declaraţiei de interese prevăzut în anexa la Hotărârea Guvernului nr.506/2003 privind stabilirea modelului Registrului declaraţiilor de interese, publicată în Monitorul Oficial al României, Partea I, nr.293 din 25 aprilie 2003, se modifică şi se înlocuieşte cu anexa nr.2  care face parte integrantă din prezenta ordonanţă de urgenţă.

	_________
	      Text nemodificat.
	

	7.
	      Art. IV. – Declaraţia de avere şi declaraţia de interese, potrivit formularelor prevăzute în anexele nr.1* şi nr.2*, se depun în termen de 60 de zile  de la data intrării în vigoare a prezentei ordonanţe de urgenţă.
	      2.
Articolul IV va avea următorul cuprins:



„Art.IV.- Declaraţia de avere şi declaraţia de interese, potrivit formularelor prevăzute în anexele nr.1 şi nr.2, se depun în termen de 60 de zile de la data intrării în vigoare a legii de aprobare a ordonanţei de urgenţă.”


	1. - Se elimină.
        Autori: Comisia juridică şi Comisia pentru administraţie publică.


	      Prin eliminarea pct.2 introdus la  Senat, se menţine textul  iniţial al art.IV  din O.U.G. nr.14/2005.

	8.
	     Anexele 1* şi 2*  sunt ataşate la prezentul raport.
	2. Anexele nr.1  şi  2 vor avea următorul cuprins:
(anexele  nr.1 şi 2, în forma adoptată de Senat, sunt ataşate la prezentul raport).

	3. - Se elimină.
Autori: Comisia juridică şi Comisia pentru administraţie publică.
	       Prin eliminarea pct.3 introdus la  Senat, se menţine textul  iniţial din anexele 1 şi 2 la O.U.G. nr.14/2005.


Anexa nr.2
AMENDAMENTE RESPINSE
	Nr.

Crt
	Text  iniţial
	Amendamentul propus şi autorul acestuia
	Motivare

1. Argumente pentru susţinerea amendamentului

2. Argumente pentru respingerea amendamentului
	Camera Decizională

	1.
	Titlul Legii:

       Lege pentru aprobarea Ordonanţei de urgenţă a Guvernului nr.14/2005 privind modificarea formularelor pentru declaraţia de avere şi pentru declaraţia de interese.
	Titlul Legii:

       Lege pentru respingerea Ordonanţei de urgenţă a Guvernului nr.14/2005 privind modificarea formularelor pentru declaraţia de avere şi pentru declaraţia de interese.
      Autor: Grupul parlamentar al P.P.R.M.


	1. Întrucât se consideră neconstituţională O.U.G. nr.14/2005 se  modifică titlul legii în sensul  respingerii sale.
2. Prin vot amendamentul a fost respins, O.U,.G. nr.14/2005 a fost aprobată prin lege


	Camera Deputaţilor

	2.
	        ARTICOL UNIC.- Se aprobă Ordonanţa de urgenţă a Guvernului nr.14 din 3 martie 2005 privind modificarea formularelor pentru declaraţia de avere şi pentru declaraţia de interese, publicată în Monitorul Oficial al României, Partea I, nr.200 din 9 martie 2005, cu următoarele modificări şi completări:
. . . . . . . . . . . . . . . . . . . . . . . . . 


	        ARTICOL UNIC.- Se supune PARLAMENTULUI şi se respinge Ordonanţa de urgenţă a Guvernului nr.14 din 3 martie 2005 privind modificarea formularelor pentru declaraţia de avere şi pentru declaraţia de interese. 

        Autor: Grupul parlamentar al P.P.R.M.


	      1. Modificarea formularelor declaraţiilor de avere şi de interese reprezintă o schimbare de conţinut a obligaţiilor  ce revin parlamentarilor, fapt de natură să afecteze statutul parlamentarilor cărora, li se  creează în acest fel obligaţii. 
      Ca atare O.U.G.14/2005 este   neconstituţională în conformitate cu art.115 alin.(6) din Constituţia României conform căruia ordonanţele de urgenţă nu pot fi adoptate atunci când afectează regimul unei  instituţii fundamentale ale statului. Ordonanţa  de urgenţă încălcând în acelaşi timp art.1 alin.(4) referitor  la separaţia puterilor şi respectiv  a prevederilor art.64 din Constituţie ce consacră principiul independenţei instituţionale ale  Camerelor.
3. Prin vot amendamentul a fost respins, considerându-se că textul iniţial din ordonanţa de urgenţă este  în conformitate cu prevederile constituţionale.
4. 
	Camera Deputaţilor

	3.
	     
	     La  Anexa nr.1 – „Declaraţia de avere”, la pct.I  - Bunuri imobile se propune pentru pct. 2 Clădiri, menţinerea textului adoptat de Senat prin care se elimină rubrica „Valoarea impozabilă”. 
      Autor: deputat Cristian Dumitrescu.
	1. Întrucât „Valoarea impozabilă” este greu de stabilit, se consideră că această rubrică trebuie eliminată din cuprinsul formularului.
2. Prin vot amendamentul a fost respins menţinându-se textul din O.U.G. nr.14/2005. S-a apreciat că menţinerea acestei rubrici  asigură transparenţa  privind exercitarea demnităţilor şi funcţiilor publice. 
	Camera Deputaţilor

	4.
	      
	      La Anexa nr.1 -  „Declaraţii de avere” la pct. II - Bunuri mobile -   se propune  pentru pct.2, 3 şi 4  menţinerea textului adoptat de Senat prin care se elimină rubrica „Valoare estimată”. 
Autor: deputat Florin Iordache.


	1. Întrucât „Valoarea  estimată” este greu de stabilit, se consideră că această rubrică trebuie eliminată din cuprinsul formularului.

       2. Prin vot amendamentul a fost respins menţinându-se textul din O.U.G. nr.14/2005. S-a apreciat că menţinerea acestei rubrici  asigură transparenţa  privind exercitarea demnităţilor şi funcţiilor publice.
	Camera Deputaţilor


VICEPREŞEDINTE,

Cornel Ştirbeţ

Consilier

Dr. Corneliu Manda

